Diari Oficial de la Generalitat Valenciana


Sumari del DOGV 9384, del 15-07-2022 (2022/6510)

RESOLUCIÓ de 17 de juliol de 2022, de la Vicepresidència primera de l'Institut Valencià d'Investigacions Agràries, per la qual s'aprova l'expedient 2/22, de modificació pressupostària per generació de crèdit al capítol II del pressupost de despeses de 2022 de l'Institut Valencià d'Investigacions Agràries, per majors ingressos procedents de la venda de material vegetal.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9384

Data del DOGV
:   15-07-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/6510


Data del document
:   17-06-2022

Organisme emissor
:   Institut Valencià d'Investigacions Agraries

Tipus de document
:   Resolució

RESOLUCIÓ de 17 de juliol de 2022, de la Vicepresidència primera de l'Institut Valencià d'Investigacions Agràries, per la qual s'aprova l'expedient 2/22, de modificació pressupostària per generació de crèdit al capítol II del pressupost de despeses de 2022 de l'Institut Valencià d'Investigacions Agràries, per majors ingressos procedents de la venda de material vegetal. [2022/6510]  
Vist l'expedient tramitat en aquest organisme relatiu a la modificació de crèdit 2/22 del pressupost de l'exercici de 2022.  
Vist l'informe-memòria justificatiu de la gerència de l'Institut Valencià d'Investigacions Agràries, de data 16 de juny del corrent, mitjançant el qual es proposa la generació de crèdit al capítol II del pressupost de despeses de 2022 de l'Institut Valencià d'Investigacions Agràries, per majors ingressos procedents de la venda de material vegetal.  
  
D'acord amb l'article 50.1 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, que estableix que podran generar crèdit en els estats de despeses dels pressupostos els ingressos imputats al pressupost en el mateix exercici com a conseqüència de:  
«[...]  
e) Vendes de béns i prestació de serveis.  
[...]  
h) Els excessos de recaptació o d'ingressos per altres conceptes respecte de l'estimació inicial prevista en l'estat d'ingressos.»  
Vist el que s'estableix a l'article 26.1.b de la Llei 8/2021, de 30 de desembre, de pressupostos de la Generalitat per a l'exercici 2022, segons el qual la competència per a aprovar la modificació pressupostaria proposta correspon a la persona responsable de la conselleria a la qual estiga adscrit l'organisme en el pressupost del qual es produirà la modificació pressupostària.  
Vist el que disposen els articles 1 i 5.1 de la Llei 4/1991, de la Generalitat Valenciana, de 13 de març, de creació com a entitat autònoma de la Generalitat Valenciana de l'Institut Valencià d'Investigacions Agràries, i la Resolució de 3 de setembre de 2018, de la presidenta del esmentat organisme autònom, sobre la delegació d'atribucions en la Vicepresidenta primera (DOGV 8379, 10.09.2018), resolc:  
  
  
Primer  
Aprovar l'expedient 2/22 de generació de crèdit per majors ingressos sobre els previstos en les següents partides d'ingressos i despeses.  
  
I. INGRESSOS  
  
Partida pressupostària Import  
12.0021.55644. Aprofitaments agrícoles 142.285,27 -  
  
II. DESPESES  
  
Partida pressupostària Import  
12.0021.2 Despesa en béns corrents i funcionament 142.285,27 -  
  
  
Segon  
Donar compte d'aquest expedient de modificació pressupostària al Consell Rector de l'IVIA en la pròxima sessió que celebre.  
  
Tercer  
Publicar la present resolució en el Diari Oficial de la Generalitat Valenciana.  
  
Moncada, 17 de juny de 2022.- La Vicepresidència Primera de l'Institut Valencià d'Investigacions Agràries (p. d. R 03.09.2018; DOGV 8379,10.09.2018): María Teresa Cháfer Nácher.